**8.a, 8.b, 8.c – ZGODOVINA (9.teden)**

Osmarji, pozdravljeni.

Za nami je ocenjevanje znanja. Upam, da ste vložili dovolj dela in učenja in ste sedaj zadovoljni z rezultatom. Na E-asistentu, pod komunikacijo, sem v kanal vsakega razreda napisala komentar ocenjevanja. Če si še niste prebrali, preberite. Vsak ima svojo oceno vpisano v e-redovalnico.


Do konca šolskega leta, si bomo pogledali še zadnje poglavje v učbeniku in sicer o tehnični revoluciji.

Kot ste že navajeni, vse kar bo zapisano ***odebeljeno in poševno***, si zapišite v zvezek kot zapis snovi.


1. **OBRAVNAVA NOVE UČNE SNOVI**

- Naslov:  ***Zgodnji kapitalizem***

***- kapitalizem je gospodarski sistem, ki temelji na zasebni lastnini, gospodarski svobodi in prostem trgu.***

- Reši nalogo. Odgovore s celimi stavki zapiši v zvezek.

***- Adam Smith je trdil, da gospodarska svoboda spodbuja gospodarski razvoj = liberalni kapitalizem.***

***- liberalni kapitalizem je spodbujal zasebno podjetništvo in pripomogel k industrializaciji v 19. stoletju.***

***- trikotna trgovina = čezmorska svetovna trgovina med Evropo, Afriko, Azijo in Ameriko.***

***- tako nastane svetovni gospodarski trikotnik.***

***- zgodnji obliki kapitalistične proizvodnje: manufakture, založništvo.***

- Nov naslov: ***Industrijska revolucija***


***- to je uvedba strojev v proizvodnjo.***

***- posledica: velike gospodarske in družbene spremembe.***

***-vzroki: napredek v kmetijstvu, presežek kmečke delovne sile, trgovina s kolonijami, politična stabilnost.***

***- Začetek: v Angliji, 1775, ko James Watt izumi parni stroj 🡪 industrija se iz manufakturne (ročne) spremeni v industrijsko (strojno).***

- S pomočjo učbenika (str.118-120) odgovori na naslednja vprašanja:

* Na kakšen način so uporabljali parni stroj v industriji?
* Kako je izum parnega stroja vplival na promet?
* Primerjaj sliko manufakture (1.slika) in sliko tovarne (2.slika). Kakšna je bila razlika v organizaciji dela?

